Statistieke Suid-Afrika (SSA) het Woensdag in sy verslag oor toeriste en migrasie bevestig dat minder toeriste Suid-Afrika in Augustus vanjaar besoek het, as dieselfde tyd verlede jaar.
Luidens ’n verklaring deur die DA het die departement van toerisme erken misdaad is die grootste rede vir die daling in buitelandse toeriste wat Suid-Afrika besoek. ’n Ander groot struikelblok is die beswarende visumvereistes wat toeriste twee keer laat dink voordat hulle besoek in Suid-Afrika aflê, luidens die DA.
Volgens Manny de Freitas, DA-skaduminister vir toerisme, is die toerismebedryf verantwoordelik vir 9,2% van alle werkgeleenthede. ’n Afname in die aantal toeriste kan gevolglik ’n negatiewe uitwerking op die ekonomie hê. Die nasionale regering moet dringend aandag gee aan hierdie saak,” sê De Freitas.